मौसम विभाग की भविष्यवाणी के अनुसार अगर इस सप्ताहांत में महानगर मुंबई में भारी बारिश होती है तो यह हाल के वर्षों में जून के महीने में 24 घंटे में होने वाली सबसे भयंकर बारिश का रिकॉर्ड दर्ज करेगी। भारतीय मौसम विभाग की भविष्यवाणी के अनुसार, अगले 2-4 दिनों में मुंबई में 200 मिमी बारिश का अनुमान है। साल 2015 में जून के महीने में इसी तरह की भयंकर बारिश रिकॉर्ड की गई थी उस दौरान मुंबई में 283 मिमी बारिश हुई थी। इसी बीच राज्य सरकार और बृहन्नमुंबई म्यूनिसिपल कार्पोरेशन (बीएमसी) इस बारिश से बचने के उपायों पर गंभीरता से विचार कर रही है।